‘La nit de les Ànimes’ torna al Casal Jove
25 d’octubre 2021

![Imagen sin texto alternativo.](/es-va/Actualidad/PublishingImages/Octubre 2021/79 C_animesminiIMG_20211022_190108.jpg)  
  
  

‘La nit de les Ànimes’ torna a la programació del Casal Jove amb una oferta variada per a totes les edats. En esta edició, encara es manté un important protocol preventiu, si bé s’espera que el proper any es puga tornar a les tradicionals activitats programadres per la regidoria de Juventut i Infància.

La programació especial va començar el passat 15 d’octubre amb el Cicle de Cinema de Terror i la pel·lícula _Scream_ i va continuar el 22 amb _Expediente Warren_; el diumenge 31 d’octubre, es podrà veure _Los mundos de Coraline_ a les 11.00 hores, i _Saw_ a les 19.00 hores.

El divendres 29 d’octubre a les 19.00 hores hi haurà un contacontes i titelles per a públic familiar que contarà la història de les ‘Espantacriatures’ a través del conte _On están els monstres_. Abans i després de l’espectacle es podrà disfrutar la visita de les Espantacriatures: Butoni, Quarantamaul… que acompanyaran els assistents per a poder fer-se fotos amb elles al ritme de dolçaina i tabal.

Els i les jóvens a partir de 12 anys podran gaudir d'un Halloween alternatiu amb videojocs com ‘Outlast’ i ‘Luigi’s Mansion’. A més de jocs com ‘Fallera Calavera’ i ‘Hombres Lobo de Castronegro’ i taller de cuina on realitzaràn uns _cocktails_ terrorífics.

Així mateix, es realitzarà un concurs de ball _k-pop_ i _random dance_ organitzat pel grup de ball juvenil local Home en col·laboració amb la regidoria d'Infància i Joventut.

Els i les corresponsals oferiran sopar als i les assistents que així ho desitgen i vulguen quedar-se a la nit més terrorífica que comptarà amb música d'un DJ, activitats recreatives com a futbolí, ping pong, billar, videojocs, etc…

L'equip de corresponsals no ha volgut deixar la joventut del municipi sense túnel del terror, i encara que no és el tradicional túnel, sí han dissenyat un joc per equips en el qual hauran de superar una sèrie de proves en diferents escenes de pel·lícules de por.

Totes les activitats són gratuïtes i les inscripcions es poden realitzar en:

On están els monstres: [notikumi.com](https://www.notikumi.com/2021/10/29/on-estan-els-monstres)

Taller de cuina/horror game: @jovesagunt

Concurs de ball (espectador): [notikumi.com](https://www.notikumi.com/2021/10/29/concurs-de-ball-k-pop-kween)

Concurs de ball (grups): @home\_kdance

Horror game: MD @jovesagunt​​

*   [](http://www.facebook.com/sharer.php?u=https://aytosagunto.es/va/actualitat/la-nit-de-les-animes-torna-al-casal-jove/ "Facebook")
*   [](http://twitter.com/share?url=https://aytosagunto.es/va/actualitat/la-nit-de-les-animes-torna-al-casal-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-nit-de-les-animes-torna-al-casal-jove/ "Linked In")
*   [](mailto:?body=https://aytosagunto.es/va/actualitat/la-nit-de-les-animes-torna-al-casal-jove/)